જાણવા મળવા મુજબ તા.15/10/2008 ના રોજ મણીબાપાના નિવાસ સ્થાને જ્યાં મણીદાદા હોમ હવન કરતા હતા તે સ્થાને એક મોટું મનોહર અલૌકિક ભગવા રંગનું પતંગીયું ઉડતુ ઉડતું આવ્યું હતું. જેનો તેમના પૌત્ર એ બાળ સહજ વૃત્તિથી મોબાઇલમાં ફોટો લીધો હતો. જ્યારે ફોટાની પ્રિન્ટ જોતા પતંગીયાના વચ્ચેના આભમંડળમાં પ.પૂ આદિ જગદગુરુ શ્રી કરસનદાસજી મહારાજની આભાના દર્શન થયા હતા. આ વાત વાયુવેગે પ્રસરતાં વડાલી વિસ્તારના ભક્તજનો ફોટા માટે માગણીઓ કરતાં સૌને પ્રસાદીરુપે પતંગીયાના આભામંડળમાં પ.પૂ આદિ જગદગુરુ શ્રી કરસનદાસજી મહારાજના દેખાવવાળા ફોટા અર્પણ કર્યા હતા અને સૌએ મણીદાદા તથા પ.પૂ આદિ જગદગુરુ શ્રી કરસનદાસજી મહારાજની દોસ્તી બિરદાવતો ચમત્કાર નજરે નિહાળી ધન્યતા અનુભવી હતી.